**Kalle Juhani Väisänen** (s. 28. tammikuuta 2003 Kotka) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan oikea laitahyökkääjä. Väisänen laukoo oikealta.

Ura
---

### Seuraura

Väisänen on Kotkan Titaanien kasvatti. Hän toimi kaudella 2017–2018 seuran C-nuorten varakapteenina. Väisänen oli C-nuorten Mestiskarsinnoissa joukkueen paras pistemies ja syöttäjä tehoilla 22+33=55. Hän voitti myös koko C-nuorten Mestiksen syöttöpörssin ja sijoittui pistepörssissä kolmanneksi tehoilla 17+26=43. Kaudeksi 2018–2019 Väisänen siirtyi Vuosaaren Viikinkien C-nuoriin, joiden varakapteeniksi hän nousi. Väisänen voitti tehoilla 33+14=47 koko C-nuorten SM-karsintojen maalipörssin. Hän oli myös joukkueensa paras pistemies ja sijoittui pistepörssissä kahdeksanneksi. C-nuorten SM-sarjassa Väisänen oli Viikinkien paras pistemies ja maalintekijä tehoilla 17+12=29. Hän jakoi koko sarjan maalipörssin toisen sijan JYPin Joakim Kemellin kanssa edellään Jokipoikien Rasmus Kuiri. Väisänen pelasi kauden aikana myös yhden ottelun lainalla Kiekko-Vantaan B-nuorissa.

Kaudeksi 2019–2020 Väisänen siirtyi Turun Palloseuran B-nuoriin. Hänet palkittiin kauden päätteeksi koko B-nuorten SM-sarjan tehopelaajana Janne Ojanen -palkinnolla ja Väisänen valittiin toiseen tähdistökentälliseen. Kaudeksi 2020–2021 hän teki juniorisopimuksen SM-liigajoukkueen kanssa. Väisänen esiintyi harjoituskaudella mm. 3vs3 Super Seriesissä, mutta hän pelasi sarjakautensa kuitenkin lähes kokonaan seuran U20-joukkueessa, eikä Väisänen tehnyt liigadebyyttiään. Hän oli joukkueen neljänneksi paras pistemies tehoilla 9+21=30.

New York Rangers varasi Väisäsen neljännellä kierroksella 106. pelaajana NHL:n varaustilaisuudessa 2021. Hänestä tuli kaikkien aikojen kolmas NHL:ään varattu Titaanien kasvatti Ossi Louhivaaran (2003) ja Rasmus Kuparin (2018) jälkeen. Kaudella 2021–2022 Väisänen debytoi TPS:n SM-liigajoukkueessa. Hän teki miesten pääsarjadebyyttinsä Mestarien liigan avauskierroksella 27. elokuuta 2021 saksalaista Fischtown Pinguinsia vastaan. Väisänen merkittiin TPS:n kolmosketjun oikeaan laitaan Aarne Intosen ja Eetu Liukkaan viereen. Hän sai ottelussa jääaikaa 11.43 minuuttia. SM-liigadebyyttinsä Väisänen teki runkosarjan avauskierroksella 9. syyskuuta 2021 vieraissa Rauman Lukkoa vastaan. Hänet merkittiin TPS:n kolmosketjun oikeaan laitaan Aarne Intosen ja Mikael Pyyhtiän viereen. Väisänen sai ottelussa jääaikaa 10.33 minuuttia. Hän sai myös syöttöpisteen Juuso Pärssisen tekemään ylivoimamaaliin, joka jäi TPS:n 3–5-voittoon päättyneen ottelun voittomaaliksi. Tasakentällisen Väisänen keräsi ottelusta kuitenkin teholukeman –2. Liigauransa avausmaalin hän teki 22. lokakuuta 2021 vieraissa Porin Ässiä vastaan. Kaikkiaan Väisänen pelasi tulokaskautensa aikana 32 runkosarjaottelua tehopistein 1+4=5 ja yhden playoff-ottelun ilman tehopisteitä. Hän voitti kauden päätteeksi SM-hopeaa. Mestarien liigassa Väisänen pelasi kuusi ottelua ilman tehopisteitä. Hän putosi loppukaudella kuitenkin TPS:n kokoonpanon ulkopuolelle ja Väisänen vietti sen pääasiassa seuran U20-joukkueessa, jossa hän voitti SM-pronssia.

Myös kaudella 2022–2023 Väisänen teki SM-liigan runkosarjassa viisi tehopistettä. Hän vahvisti myös TPS:n U20-joukkuetta, jossa Väisänen voitti SM-pronssia.

Huhtikuussa 2024 Väisänen teki kolmivuotisen tulokassopimuksen Rangersin kanssa.

### Maajoukkueura

Väisänen pelasi alle 20-vuotiaiden MM-kilpailuissa vuosina 2022 ja 2023, joista ensimmäinen turnaus päättyi hopeaan. Vuoden 2023 turnauksen päätteeksi valmentajat valitsivat hänet Suomen turnauksen yhdeksi kolmesta parhaasta pelaajasta. Väisänen valittiin myös Sveitsiä vastaan pelatun avausottelun päätteeksi joukkueensa ottelun parhaaksi pelaajaksi.

Väisänen pelasi myös alle 18-vuotiaiden MM-kilpailuissa vuonna 2021. Yhteensä hän on pelannut 35 nuorten ja 16 poikien maaottelua.

Muuta
-----

Väisäsen isä Markku pelasi omalla urallaan puolustajana Suomen ja Ruotsin alemmissa sarjoissa. Hän on myöhemmin valmentanut Kotkan Titaanien organisaatiossa sekä valmentanut myös Kallea mm. seuran C-nuorissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2020–2021 | TPS | U20-SM | 27 | 9 | 21 | 30 | 34 | 1 | 0 | 0 | 0 | 14 | U18 | 5 | 0 | 1 | 1 | 4 |
| 2021–2022 | TPS | U20-SM | 17 | 8 | 12 | 20 | 18 | 6 | 2 | 1 | 3 | 2 | JMM | 7 | 1 | 1 | 2 | 0 |
|  | TPS | SM-liiga | 32 | 1 | 4 | 5 | 8 | 1 | 0 | 0 | 0 | 0 |
| 2022–2023 | TPS | U20-SM | 1 | 0 | 0 | 0 | 0 | 6 | 2 | 1 | 3 | 2 | JMM | 5 | 0 | 2 | 2 | 6 |
|  | TPS | SM-liiga | 47 | 4 | 1 | 5 | 8 | 3 | 0 | 0 | 0 | 0 |
| 2 kautta | yhteensä | SM-liiga | 79 | 5 | 5 | 10 | 16 | 4 | 0 | 0 | 0 | 0 |

Lähteet
-------

* Kalle Väisänen The Internet Hockey Databasessa (englanniksi)
* Kalle Väisänen Eurohockey-sivustolla (englanniksi)
* Kalle Väisänen *Elite Prospects*. Everysport Media Group AB.  (englanniksi)

### Viitteet

1. ↑  Puolustusvoimien urheilukouluun valittiin 99 urheilijaa huhtikuun 2023 saapumiserään *maavoimat.fi*.  23.11.2022. Puolustusvoimat. Viitattu 6.6.2023.
2. 1 2 3 4 5 6 7 8  Kalle Väisänen *Elite Prospects*. Everysport Media Group AB.  (englanniksi)
3. ↑  Elite Prospects - Titaanit U16 *eliteprospects.com*. Everysport Media Group AB. Viitattu 30.8.2021. (englanniksi)
4. ↑  Elite Prospects - U16 Mestis Stats 2017-2018 *eliteprospects.com*. Everysport Media Group AB. Viitattu 30.8.2021. (englanniksi)
5. ↑  Elite Prospects - U16 SM-sarja Q Stats 2018-2019 *eliteprospects.com*. Everysport Media Group AB. Viitattu 30.8.2021. (englanniksi)
6. ↑  Elite Prospects - Viikingit U16 *eliteprospects.com*. Everysport Media Group AB. Viitattu 30.8.2021. (englanniksi)
7. ↑  Elite Prospects - U16 SM-sarja Stats 2018-2019 *eliteprospects.com*. Everysport Media Group AB. Viitattu 30.8.2021. (englanniksi)
8. ↑  TPS:n harjoituskausi käynnistyi Gatorade Centerissä *aamuset.fi*.  15.4.2020. Turun Tietotarjonta Oy / TS-Yhtymä. Viitattu 16.8.2021.
9. ↑  TPS iskee Super Seriesiin nälkäisellä miehistöllä *hc.tps.fi*.  21.8.2020. Turun Tietotarjonta Oy / TS-Yhtymä.  Arkistoitu 17.1.2021. Viitattu 16.8.2021.
10. ↑  Elite Prospects - TPS U20 *eliteprospects.com*. Everysport Media Group AB. Viitattu 30.8.2021. (englanniksi)
11. ↑  Väisäsestä historian kolmas NHL:ään varattu titaanikasvatti! *titaanit.fi*.  24.7.2021. Titaanit – HK Titaanit ry. Viitattu 30.8.2021.
12. ↑  Matches *championshockeyleague.com*.  27.8.2021. Champions Hockey League (CHL) AG. Viitattu 30.8.2021. (englanniksi)
13. ↑  Matches *championshockeyleague.com*.  27.8.2021. Champions Hockey League (CHL) AG. Viitattu 30.8.2021. (englanniksi)
14. ↑  Lukko - TPS, 9.9.2021 *liiga.fi*.  9.9.2021. Jääkiekon SM-liiga Oy. Viitattu 9.9.2021.
15. ↑  Ässät - TPS, 22.10.2021 *liiga.fi*.  22.10.2021. Jääkiekon SM-liiga Oy. Viitattu 23.10.2021.
16. ↑  Tallskog, Mika: TPS:n pelaaja-arviot 2021–22: Omat pojat loistivat kirkkaimpina tähtinä *Jatkoaika.com*.  20.5.2022. Jatkoaika r.y. Viitattu 15.6.2022.
17. ↑  Löfman, Sini: Maalikooste: TPS:lle pronssia U20 SM-sarjassa *leijonat.fi*.  29.3.2023. Suomen Jääkiekkoliitto ry – Finlands Ishockeyförbund rf. Viitattu 1.5.2023.
18. ↑  Kalle Väisäselle sopimus New York Rangersiin *NHL.com/fi*.  2.4.2024. Viitattu 13.4.2024.
19. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2023. Everysport Media Group AB. Viitattu 6.1.2023. (englanniksi)
20. ↑  Markku Väisänen *Elite Prospects*. Everysport Media Group AB.  (englanniksi)

TPS – SM-liiga
1 Niittymäki |
4 M. Jokinen |
6 Rafkin |
7 Lauridsen |
9 Koivu |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
33 Salin |
35 Anttila |
37 Broadhurst |
39 Lindberg |
40 Lehtonen |
41 Intonen |
42 Suomi |
44 Arell (**A**) |
49 Wernblom |
51 Nurmi |
52 Palmu (**A**) |
55 Lindroth |
57 Munkki |
58 Väisänen |
59 Hemming |
61 Jasu (**C**) |
62 Jürgens |
63 Kulmala |
66 Henriksson |
67 Sevänen |
77 Haapanen |
84 Pikkarainen |
98 Teissala  

Valmentajat Miettinen – Kalto – Salo – Moisanen – Mierlahti – Rosendahl – Granholm